text: Tað var við stórum spenningi, at sæð varð fram til dystin í Klaksvík í dag. Eftir stigatalvuni at døma, skuldu hesi bæði liðini verið hampiliga jøvn í styrki.
text: #000001
text: Og áskoðararnir fingu eisini dramatikk fyri allar pengarnar. Spælið var lívligt og álopsinnað, og kundu bæði liðini av røttum havt vunnið dystin.
text: #000002
text: Jens var eitt sindur óvanliga frá byrjan fluttur fram í álopið, og riggaði hann stóran part av dystinum sera væl sum “target man”. Hann fekk tikið bóltar høgar niður ella forlongt teir – alt eftir tørvi. Skotini á mál kundu tó verið meira neyv.
text: #000004
text: Eftir eina lívliga byrjan eydnaðist tað NSÍ at leggja seg á odda í 10 min. Óli, sum stríddist sera væl á miðjuni í dag saman við Jann Martin, spældi ein bólt úr høgru síðu allan vegin yvir í vinstru síðu til Árna, sum skjeyt innfyri til Jann Martin, sum skoraði trygt til 1-0. Eitt fínt mál.
text: #000005
text: NSÍ helt áfram at trýsta, men í einum kontraálopi eftir eitt NSÍ-horna eydnaðist tað í staðin Filip Djordjevic at javna í 17. minutti við einum fløtum skoti úr teirra høgru síðu.
text: #000006
text: Spælið gekk yvirhøvur úr enda í enda í fyrra hálvleiki. Eitt horna hjá NSÍ í 19. minutti mundi farið inn við handaru stong. Og í 22. minutti mundi Jens brotið seg ígjøgnum KÍ-verjuna mitt fyri, men hann varð taklaður í seinsatu løtu.
text: #000007
text: Tað tóktist, sum at KÍ hevði verið heldur raskari, eftir at teir javnaðu. Men í staðin eydnaðist tað NSÍ at leggja seg á odda aftur í 28. minutti. Árni vann eitt horna í vinstru síðu. Jann Martin skjeyt bóltin væl innfyri, og Klæmint stútaði hann hart í netið. Nú var 2-1 til NSÍ.
text: #000008
text: NSÍ var noytt til at bjarga á strikuni eftir innlegg í 34. minutti. Klæmint var nær við at koma ígjøgnum í høgru síðu í 37. minutti. Minuttin seinni fekk hann eitt óskiljandi gult kort fyri at leypa upp eftir einum bólti saman við einum KÍ-verjuleikara og vinna bóltin.
text: #000009
text: NSÍ var fleiri ferðir nær við at økja leiðsluna seinastu løtuna av hálvleikinum. Gango fekk júst prikað bóltin út fyri fótunum á Árna í 42. minutti. Og Gango var júst skjótari enn Jens í 44. minutti. Eitt gott innlegg frá Árna mundi rokkið Jens í 45. minutti, og Klæmint høvdaði eitt annað innlegg frá Árna uppum í sama minutti.
text: #000010
text: Yvirhøvur trýstið KÍ meira í seinna hálvleiki, men tað gav NSÍ góðar kontramøguleikar, sum væl kundi givið mál. í 54. minutti kontrar Klæmint, og endar tað við, at Jann Martin skjýtur beint upp um.
text: #000012
text: Í 71. minutti eydnaðist tað innkomna Páll Klettskarð at javna fyri KÍ við einum fløtum skoti mitt fyri eftir innlegg úr teirra høgru síðu. Løtu seinni sendi sami maður eitt skot upp um.
text: #000014
text: Magnus kom á vølli fyri Klæmint. Í 75. minutti legði Magnus innfyri til Jens, men hann skjeyt við síðuna av. Og í 75. minutti senid Árni eitt innlegg til Jens, sum hann ikki rætiliga fekk stýr á. Debes kom inn fyri Jens í 77. minutti.
text: #000015
text: Í seinast álopinum av dystinum vann NSÍ enn eitt horna, og valdi Kristian í eini seinastu roynd at fara framvið, men til fánýtis.
text: #000019
text: Samanumtikið kundi dysturin koppa báðar vegir. NSÍ var omaná, serliga í fyrra hálvleiki, men KÍ-liðið er ágrýtið og var omaná í seinna hálvleiki. Størri neyvleiki í kontrálopunum í seinna hálvleiki kundi eisini givið okkum sigurin.
text: #000020
text: Í mun til dystin móti KÍ í kappingini um Løgmanssteypið fyri 19 døgum síðani vóru vit nógv betri við í dag. Hóast tað er óhugaligt at tapa, hava vit tríggjar teir seinastu dystirnar víst, at álopsspælið hjá okkum riggar sera væl. Klæmint er heilt greitt besti áleypari í landinum í løtuni, og Árni sleppur ferð eftir ferð framvið verjunum í vinstru síðu. Nú skulu vit bert finna útav at binda ordiliga fyri, tá vit eru á odda.
text: #000021
text: Men framstig eru at síggja fyri hvønn dyst, og eftir 6 umfør hava vit enn ikki møtt nøkrum liði, sum vit ikki kunnu vinna á eina aðru ferð, tá vit møta teimum. So spennandi verður at fylgja liðinum komandi dystirnar. Næsta fríggjadag taka vit móti Víkingi við Løkin.
text: #000022
text: Hann hevur ringar royndir av NSÍ sum yngri – tíðindamaðurin og B36-arin Georg L. Petersen... Undan dystunum spyrja vit eitt viðhaldsfólk hjá mótstøðuliðinum nakrar spurningar Navn og aldur? Georg L. Petersen, 44 ár Hevur tú sjálvur spælt fótbólt? Havi spælt í B36 sum yngri, og var málmaður. Tín yndisleikari hjá B36? Yndisleikarin í dag er...
text: #000027
text: Atkvøðugreiðslan byrjar kl. 14.00 [poll id=”112′′]
text: #000031
text: Dysturin millum NSÍ og KÍ í morgin kl. 15 er fyrsti EFFO-deildar dysturin á nýggja graslíkisvøllinum við Løkin. Í hesum sambandi bjóða NSÍ og Runavíkar Kommuna ókeypis kaffi og kaku frá kl. 14. Eisini ynskir NSÍ, at so nógvir sum gjørligt av ungu leikurum felagsins møta og spæla á vøllinum fyrstu løtuna eftir kl. 14....
text: #000034
text: NSÍ hevur í dag vunnið 9-0 á 07 Vestur í Vodafonekappingini. Okkara mál skutu: Klæmint (3), Christian Høgni (2), Einar, Jann Martin, Jens og Magnus. Frásøgn við Marner Pattinson: Teir fáu áskoðarirnir, sum høvdu leitað sær til dystin við Løkin í dag, fingu eina fótbóltsuppliving av teimum heilt stóru. Líkindini at spæla fótbólt vóru góð...
text: #000040